CKP อัดงบ 681.46 ลบ. เพิ่มสัดส่วนลงทุน “โรงไฟฟ้าน้ำงึม 2” รวมถือ 46%
CKP อัดงบ 681.46 ลบ. เพิ่มสัดส่วนลงทุน “โรงไฟฟ้าน้ำงึม 2” รวมถือ 46%
24 เม.ย. 2562

บริษัท ซีเค พาวเวอร์ จำกัด (มหาชน) หรือ CKP เปิดเผยว่า ที่ประชุมคณะกรรมการบริษัทเมื่อวานนี้ (23 เม.ย.) อนุมัติให้บริษัทลงทุนเพิ่มในบริษัท ไฟฟ้าน้ำงึม 2 จำกัด (NN2) โดยการเข้าทำสัญญาซื้อหุ้นในบริษัท เซาท์อีสท์ เอเชีย เอนเนอร์จี จำกัด (SEAN) จากพีที โฮลดิ้งส์ ลิมิเต็ด (PTH) จำนวน 5.33% คิดเป็นมูลค่ารวม 681.46 ล้านบาท ส่งผลให้บริษัทถือหุ้นใน SEAN เพิ่มเป็น 61.33% จากเดิม 56% ทั้งนี้ คาดว่าจะดำเนินการเข้าทำสัญญาและดำเนินการต่าง ๆ แล้วเสร็จภายในเดือนมิ.ย.62
ขณะที่ SEAN เป็นผู้ถือหุ้นรายใหญ่ใน NN2 ซึ่งเป็นผู้ผลิตและจำหน่ายไฟฟ้าจากโรงไฟฟ้าพลังน้ำ น้ำงึม 2 ในลาว และเป็นบริษัทย่อยที่ประกอบธุรกิจหลักของบริษัท ดังนั้น การเข้าซื้อหุ้นเพิ่มใน SEAN จะทำให้เพิ่มสัดส่วนการลงทุนทางอ้อมใน NN2 จากเดิม 42% เป็น 46% ซึ่งจะช่วยเพิ่มมูลค่าและความมั่นคงของอัตราผลตอบแทนที่สม่ำเสมอในระยะยาวของบริษัท